ประกาศคณะกรรมการกำกับกิจการพลังงานเรื่องการเลิกประกอบกิจการพลังงานพ.ศ.๒๕๖๑ โดยที่เป็นการสมควรกำหนดหลักเกณฑ์วิธีการ เงื่อนไขและระยะเวลาในการเลิกประกอบกิจการพลังงานเพื่อการให้กำกับดูแลด้านพลังงานมีความมั่นคง มีประสิทธิภาพเป็นธรรมและปกป้องผลประโยชน์ของผู้ใช้พลังงานอาศัยอำนาจตามความในมาตรา ๕๙แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการกำกับกิจการพลังงาน เรื่อง การเลิกประกอบกิจการพลังงาน พ.ศ.๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้การเลิกประกอบกิจการพลังงานหมายความว่า การหยุดผลิต หยุดส่งหรือหยุดจำหน่ายพลังงานบางส่วนหรือทั้งหมดอย่างถาวรกิจการพลังงานหมายความว่า กิจการไฟฟ้า กิจการก๊าซธรรมชาติ หรือกิจการระบบโครงข่ายพลังงานผู้รับใบอนุญาตหมายความว่าผู้ที่ได้รับใบอนุญาตประกอบกิจการพลังงานตามพระราชบัญญัติการประกอบกิจการพลังงานพ.ศ. ๒๕๕๐ผู้เข้าดำเนินการแทนหมายความว่า หน่วยงานของรัฐหรือนิติบุคคลที่มีประสบการณ์และความเชี่ยวชาญด้านการประกอบกิจการพลังงานซึ่ง กกพ.มีคำสั่งให้เข้าดำเนินการแทนผู้รับใบอนุญาตที่ประสงค์จะเลิกประกอบกิจการพลังงาน ณสถานประกอบกิจการที่กำหนดค่าธรรมเนียมคงค้างหมายความว่า ค่าธรรมเนียมการประกอบกิจการพลังงานรายปีที่ผู้รับใบอนุญาตคงค้างชำระสัญญาการให้บริการพลังงานหมายความว่า สัญญาหรือข้อตกลงที่เป็นลายลักษณ์อักษรซึ่งผู้รับใบอนุญาตที่ประสงค์จะเลิกประกอบกิจการได้ทำขึ้นเพื่อให้บริการพลังงานโดยการผลิตการส่ง หรือการจำหน่ายพลังงาน ให้แก่ บุคคล หรือ นิติบุคคลกกพ.หมายความว่า คณะกรรมการกำกับกิจการพลังงานสำนักงานกกพ. หมายความว่า สำนักงานคณะกรรมการกำกับกิจการพลังงานข้อ ๔ ให้ประธานกรรมการกำกับกิจการพลังงานเป็นผู้รักษาการตามประกาศนี้และให้กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามประกาศนี้หมวด๑การแจ้งเลิกประกอบกิจการพลังงาน ข้อ ๕ ก่อนการแจ้งความประสงค์ในการเลิกประกอบกิจการพลังงานผู้รับใบอนุญาตจะต้องคำนึงถึงผลกระทบและความผูกพันดังต่อไปนี้(๑)ผลกระทบต่อความมั่นคงของระบบพลังงาน(๒)ผลกระทบต่อผู้ใช้พลังงานและประโยชน์สาธารณะ(๓)ผลกระทบด้านความปลอดภัยและสิ่งแวดล้อม(๔)ข้อผูกพันตามเงื่อนไขของสัญญาการให้บริการพลังงานทั้งนี้ กกพ.อาจมีคำสั่งให้ผู้รับใบอนุญาตดำเนินการอย่างหนึ่งอย่างใดให้แล้วเสร็จก่อนการเลิกประกอบกิจการพลังงานข้อ ๖ ให้ผู้รับใบอนุญาตที่ประสงค์จะเลิกประกอบกิจการพลังงานแจ้งเหตุผลและความจำเป็นในการเลิกประกอบกิจการเป็นลายลักษณ์อักษรต่อสำนักงานกกพ. พร้อมส่งเอกสารหลักฐาน ดังต่อไปนี้(๑)ต้นฉบับใบอนุญาตประกอบกิจการพลังงาน(๒)สำเนาบัตรประชาชน หรือสำเนาหนังสือรับรองนิติบุคคลของผู้รับใบอนุญาต(๓)งบการเงินแสดงผลประกอบกิจการพลังงานในรอบปีล่าสุด(๔)บัญชีรายชื่อคู่สัญญาการให้บริการพลังงาน โดยอย่างน้อยต้องมีรายการดังต่อไปนี้ได้แก่ ชื่อ ที่อยู่ จุดซื้อขาย ปริมาณการให้บริการตามสัญญา วันสิ้นสุดสัญญาและเงื่อนไขท้ายสัญญา(๕)แผนปฏิบัติการแก้ไขปรับปรุงการประกอบกิจการพลังงานรวมถึงแผนการรื้อถอนสถานประกอบกิจการ(๖)แผนดำเนินการตามมาตรการป้องกันและแก้ไขผลกระทบด้านสิ่งแวดล้อม(๗)ภาพถ่ายแสดงสถานประกอบกิจการและเครื่องจักรในปัจจุบัน(๘)คำสั่งทางปกครองของหน่วยงานราชการที่เกี่ยวข้อง (ถ้ามี)(๙)กรณีการประกอบกิจการพลังงานเพื่อจำหน่ายให้แก่บุคคลหรือนิติบุคคลเอกชนให้แสดงหลักฐานการแจ้งคู่สัญญาผู้ได้รับผลกระทบจากการเลิกประกอบกิจการพลังงาน(๑๐)รายงานผลการวิเคราะห์ผลกระทบในด้านต่าง ๆ ตามข้อ ๕ข้อ ๗ เมื่อได้ดำเนินการตามข้อ ๖ ครบถ้วนแล้วผู้รับใบอนุญาตยังต้องประกอบกิจการพลังงานอย่างต่อเนื่องอีกไม่น้อยกว่าเก้าสิบวันเว้นแต่ กกพ. มีคำสั่งเป็นอย่างอื่นข้อ ๘ กรณีการประกอบกิจการพลังงานที่เข้าข่ายมีผลกระทบต่อความมั่นคงของระบบพลังงานให้สำนักงาน กกพ.ขอให้การไฟฟ้าฝ่ายผลิตแห่งประเทศไทย การไฟฟ้านครหลวง การไฟฟ้าส่วนภูมิภาคบริษัท ปตท. จำกัด (มหาชน) หรือหน่วยงานที่เกี่ยวข้องให้ความเห็นด้านการบริหารจัดการพลังงาน ปัญหาและผลกระทบจากการเลิกประกอบกิจการพลังงานเพื่อประกอบการพิจารณาของ กกพ.ภายในสามสิบวันนับตั้งแต่วันที่หน่วยงานนั้นได้รับแจ้งจากสำนักงาน กกพ.ให้สำนักงาน กกพ. ตรวจสอบรวบรวมข้อเท็จจริงและจัดทำความเห็นเสนอ กกพ. พร้อมแจ้งค่าธรรมเนียมคงค้าง ให้ กกพ.พิจารณาภายในสามสิบวันนับตั้งแต่วันที่การดำเนินการตามข้อ ๖ ข้อ ๗ และข้อ ๘วรรคหนึ่ง (ถ้ามี) ครบถ้วนทั้งนี้ สำนักงาน กกพ.อาจขยายระยะเวลาการดำเนินการตามวรรคสองได้ครั้งหนึ่งแต่ไม่เกินสามสิบวันและให้สำนักงาน กกพ. แจ้งการขยายระยะเวลาการดำเนินการเป็นลายลักษณ์อักษรให้ผู้รับใบอนุญาตทราบหมวด๒ลักษณะกิจการที่มีผลกระทบต่อความมั่นคงของระบบพลังงาน ข้อ ๙ ให้ กกพ.ออกประกาศกำหนดกิจการพลังงานที่มีผลกระทบต่อความมั่นคงของระบบพลังงานโดยคำนึงถึงประเภท ขนาด และสถานที่ตั้งซึ่งกิจการดังกล่าวต้องมีลักษณะอย่างหนึ่งอย่างใด ดังต่อไปนี้(๑)กิจการผลิตไฟฟ้าเพื่อจำหน่ายให้แก่ท่าอากาศยานเชิงพาณิชย์(๒)กิจการจำหน่ายไฟฟ้าในพื้นที่เขตประกอบการนิคมอุตสาหกรรม(๓)กิจการระบบโครงข่ายพลังงาน(๔)กิจการจัดหาและค้าส่งก๊าซธรรมชาติ(๕)กิจการเก็บรักษาและแปรสภาพก๊าซธรรมชาติ(๖)กิจการศูนย์ควบคุมโครงข่ายพลังงาน(๗)กิจการอื่น ๆ ตามที่ กกพ. ประกาศกำหนดหมวด๓การเข้าดำเนินการแทน ข้อ ๑๐ ในกรณีที่ผู้รับใบอนุญาตประสงค์จะเลิกการประกอบกิจการพลังงานที่อาจมีผลกระทบต่อความมั่นคงของระบบพลังงานผู้รับใบอนุญาตยังต้องประกอบกิจการพลังงานนั้นต่อเนื่องตามระยะเวลาที่ กกพ. กำหนดการเลิกประกอบกิจการที่มีผลกระทบต่อความมั่นคงของระบบพลังงานซึ่งไม่อาจบริหารจัดการเพื่อแก้ไขผลกระทบดังกล่าวโดยวิธีการอื่นได้และยังไม่มีผู้รับใบอนุญาตรายอื่นเข้าดำเนินการแทนให้ กกพ. แต่งตั้งหน่วยงานของรัฐหรือเอกชนที่มีประสบการณ์และความเชี่ยวชาญด้านการประกอบกิจการพลังงานเป็นผู้เข้าดำเนินการแทนจนกว่าจะมีผู้รับใบอนุญาตรายอื่นเข้าดำเนินการแทนหรือ กกพ.เห็นว่าควรสั่งเลิกประกอบกิจการพลังงานนั้นข้อ ๑๑ ให้สำนักงาน กกพ.แจ้งคำสั่งแต่งตั้งผู้เข้าดำเนินการแทน พร้อมเงื่อนไขวิธีการให้แก่ผู้รับใบอนุญาตทราบล่วงหน้าไม่น้อยกว่าสามสิบวันก่อนการเข้าดำเนินการแทนข้อ ๑๒ ให้ผู้เข้าดำเนินการแทนมีสิทธิและหน้าที่ดังต่อไปนี้(๑)เสนอแนวทางการดำเนินการต่อ กกพ. เพื่อจัดให้มีบริการพลังงานอยู่อย่างต่อเนื่อง(๒)เข้าไปยังอาคาร หรือสถานประกอบกิจการ เพื่อการสำรวจ ตรวจสอบและรวบรวมข้อมูลที่ใช้ในการปฏิบัติงาน บัญชี และข้อเท็จจริงที่เกี่ยวข้อง(๓)ให้เข้าครอบครองใช้งาน เครื่องจักร อุปกรณ์และเครื่องมือต่าง ๆรวมทั้งเชื้อเพลิงของผู้รับใบอนุญาตเพื่อการประกอบกิจการพลังงานหรือการซ่อมบำรุงเป็นการชั่วคราวตามความจำเป็น(๔)ให้ปฏิบัติงานเหมือนเช่นผู้ประกอบกิจการพลังงานผู้มีวิชาชีพด้วยความระมัดระวังเพื่อสงวนรักษาทรัพย์ของผู้รับใบอนุญาตและป้องกันผลกระทบต่อชุมชนและสิ่งแวดล้อม(๕)ห้ามมิให้ใช้อุปกรณ์และทรัพย์ของผู้รับใบอนุญาตเพื่อการอื่นที่เกินกว่าคำสั่งของกกพ.(๖)ตรวจสอบและรายงานผลการดำเนินงานต่อ กกพ. เป็นระยะ(๗)ควบคุมรักษาความลับทางการค้าของผู้รับใบอนุญาตข้อ ๑๓ ให้ผู้รับใบอนุญาตดำเนินการ ดังต่อไปนี้(๑)จัดทำบันทึกรายการ ภาพถ่าย และรายละเอียดของสภาพสถานประกอบการ เครื่องจักร อุปกรณ์รวมถึงเชื้อเพลิงคงเหลือ และแจ้งให้ผู้เข้าดำเนินการแทนตรวจสอบรับรอง(๒)ส่งมอบสถานประกอบกิจการ เครื่องจักร อุปกรณ์ และเครื่องมือต่าง ๆรวมทั้งคู่มือการใช้งาน แบบแปลนแผนผังและสิ่งอื่น ๆที่จำเป็นให้แก่ผู้เข้าดำเนินการแทนเพื่อใช้ในการให้บริการพลังงานตามระยะเวลาที่กกพ. กำหนด(๓)ไม่กระทำการอันเป็นอุปสรรค ขัดขวางการดำเนินการตามคำสั่ง กกพ.หมวด๔การแบ่งรายได้และค่าใช้จ่ายและการเรียกร้องสินไหมทดแทนความเสียหาย ข้อ ๑๔ ให้ผู้เข้าดำเนินการแทนและผู้รับใบอนุญาตตกลงแบ่งรายได้และค่าใช้จ่ายต่างๆ ที่เกิดขึ้นในช่วงเวลาของการเข้าดำเนินการแทนและกำหนดขอบเขตความรับผิดชอบในการเข้าดำเนินการตามข้อ ๑๒ ก่อนเริ่มดำเนินการแทนวิธีการแบ่งรายได้และค่าใช้จ่ายให้เป็นไปตามหลักเกณฑ์ดังต่อไปนี้(๑)รายได้จากการเข้าใช้อุปกรณ์ เครื่องมือ เครื่องจักรหรือสถานประกอบกิจการให้เป็นของผู้รับใบอนุญาต(๒)รายได้ที่เกิดจากการเข้าดำเนินการแทน ให้เป็นของผู้เข้าดำเนินการแทน(๓)ค่าใช้จ่ายจากการเข้าดำเนินการแทน ให้เป็นของผู้เข้าดำเนินการแทน(๔)ค่าใช้จ่ายจากวัตถุดิบ และ/หรือเชื้อเพลิงที่ใช้ในการประกอบกิจการพลังงานให้เป็นของผู้รับใบอนุญาต หรือผู้เข้าดำเนินการแทน ตามที่ได้จ่ายจริงข้อ ๑๕ กรณีเกิดความเสียหายต่ออุปกรณ์ เครื่องมือเครื่องจักร หรือสถานประกอบกิจการจากการปฏิบัติงานของผู้เข้าดำเนินการแทนให้ผู้รับใบอนุญาตมีสิทธิเรียกร้องค่าสินไหมทดแทนที่เกิดขึ้นจากสำนักงาน กกพ.ให้ผู้รับใบอนุญาตแจ้งความเสียหายพร้อมเอกสารหลักฐานที่เกี่ยวข้องให้สำนักงานกกพ. ทราบภายในสิบห้าวันนับจากวันที่รู้หรือมีเหตุอันควรรู้ถึงความเสียหายนั้นข้อ ๑๖ ให้ กกพ.แต่งตั้งคณะกรรมการเพื่อตรวจสอบข้อเท็จจริง และเสนอหลักเกณฑ์และวิธีการ ให้ กกพ.กำหนด เพื่อรวบรวมข้อเท็จจริงตามข้อ ๑๕ และเสนอให้ กกพ.พิจารณาภายในหกสิบวันนับตั้งแต่วันที่สำนักงาน กกพ. รับทราบข้อ ๑๗ ให้ กกพ.พิจารณาค่าสินไหมทดแทนตามควรแก่พฤติการณ์และความร้ายแรงของความเสียหายที่เกิดขึ้น ทั้งนี้ ให้คำนึงถึง(๑)ค่าสินไหมทดแทนจากกรมธรรม์ประกันภัย(๒)ค่าซ่อมแซมอุปกรณ์ เครื่องมือ เครื่องจักรหรือสถานประกอบกิจการโดยนำมาตรฐานบัญชีราคากลางของสำนักงานหรือหน่วยงานรัฐมาประกอบการพิจารณา(๓)ค่าภาษีมูลค่าเพิ่มและค่าใช้จ่ายอื่น ๆ (ถ้ามี)ข้อ ๑๘ ให้สำนักงาน กกพ.ใช้ค่าสินไหมทดแทนให้แก่ผู้รับใบอนุญาต ตามที่ กกพ. กำหนดข้อ ๑๙ ในกรณีที่สำนักงาน กกพ.ต้องรับผิดใช้ค่าสินไหมทดแทนให้แก่ผู้รับใบอนุญาตสำหรับความเสียหายที่เกิดขึ้นให้สำนักงาน กกพ. มีสิทธิเรียกให้ผู้เข้าดำเนินการแทนชดใช้ค่าสินไหมทดแทนดังกล่าวแก่สำนักงาน กกพ. ได้ ถ้าผู้เข้าดำเนินการแทนได้กระทำ การนั้นไปด้วยความจงใจหรือประมาทเลินเล่อเว้นแต่จะพิสูจน์ได้ว่าความเสียหายนั้นเกิดจากเหตุสุดวิสัยหรือความเสื่อมสภาพของอุปกรณ์เครื่องมือ เครื่องจักรนั้นเองให้ผู้เข้าดำเนินการแทนนำรายได้ที่เกิดขึ้นตามข้อ๑๔ (๒) ชดใช้ค่าสินไหมให้แก่สำนักงาน กกพ. ตามวรรคหนึ่ง หากชดใช้ได้ไม่เต็มจำนวนให้สำนักงาน กกพ. มีสิทธิเรียกเก็บค่าสินไหมทดแทนในส่วนที่ขาดนั้นจากผู้เข้าดำเนินการแทนได้ ทั้งนี้โดยให้คำนึงถึงระดับความร้ายแรงแห่งการกระทำและความเป็นธรรมในแต่ละกรณีเป็นเกณฑ์โดยมิต้องให้ใช้เต็มจำนวนของความเสียหายนั้นก็ได้ข้อ ๒๐ ในกรณีมีสัญญากรมธรรม์ประกันภัย กกพ.อาจให้ความเห็นชอบให้นำค่าสินไหมทดแทนส่วนที่เกินกว่าความรับผิดตามสัญญามาเป็นค่าใช้จ่ายของการประกอบกิจการในระยะเวลาที่เข้าดำเนินการแทนข้อ ๒๑ ให้ผู้รับใบอนุญาตจัดทำงบการเงินของการประกอบกิจการให้แล้วเสร็จและนำส่งสำนักงานกกพ. ก่อนการเริ่มดำเนินการของผู้เข้าดำเนินการแทนในระหว่างการเข้าดำเนินการแทนรายรับที่เกิดจากรายได้ตามข้อ ๑๔ (๒) ให้ผู้เข้าดำเนินการแทนจัดทำงบการเงินและนำส่งสำนักงานกกพ. ตามระยะเวลารอบปีบัญชีหรือภายในหกสิบวันนับจากวันที่สิ้นสุดระยะเวลาดำเนินการแทนประกาศณ วันที่ ๒๐ มีนาคม พ.ศ. ๒๕๖๑พรเทพธัญญพงศ์ชัยประธานกรรมการกำกับกิจการพลังงานพิมพ์มาดา/จัดทำ๑๔มิถุนายน ๒๕๖๑วิชพงษ์/ตรวจ๒๙มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๐๓ ง/หน้า ๑๖/๗ พฤษภาคม ๒๕๖๑